
Referat møde d. 24.06.26
	Tilstede: Aase, Inger, Hanne, Helle, Daniel, Diana
Fraværende: Hallen, Børnebyen, Darum IF
Referent: Diana

	

	0. Siden sidst

	Bump på Gl. Darumvej ved Darum Kirkesti – der har været beboerindsigelser. Vi har snakket med dem og både de og vi har skrevet sammen med EK i forhold til placeringen. Esbjerg Kommune har efter indsigelserne foretaget en samlet afvejning af hensynene på strækningen. De fastholder bumpet med henblik på at forbedre trafiksikkerheden på strækningen. Placeringen er rykket lidt. Nu hvor de to bumpe er etableret, har vi fået henvendelse fra de indsigende personer, at de er meget tilfredse og positive over de nye bump
Det lokale Beredskab: Esbjerg Kommune har via mail spurgt os om ”hvordan man kan sikre at få vigtig kommunikation ud i lokalområderne, hvis elektricitet, telefon, radio mv. ikke er tilgængeligt.” – og der skulle gerne svares inden en uge. Efter mail rundt til Lokalrådet, formændene for Darum Kultur- og Fritidscenter, Darum Menighedsråd, Darum Børnebys bestyrelse samt skolelederen, blev vi hurtigt enige om at det mest naturlige vil være Darum Kultur- og Fritidscenter. Det er dog stadig lidt uklart, hvad det dækker.
Klimahandlingspuljen er nu fyldt op igen, og man kan søge puljen til klimagrønne handlinger. Eks. insekthotel, grøn fællesspisning, beplantning osv. En ide kunne være at invitere ”årstiderne” til et madarrangement, de er jo opkøbt af Dagrofa. Puljen kan søges indtil den er væk. Inger vil undersøge muligheden i hallen. Vi orienteres pr. mail, og søger puljen hvis interessenterne er positive.
Vi drøfter mødet med Plan, By & Lokalsamfundsudvalget, da de var på besøg i Store Darum i april. De har sendt et spørgeskema mhp. Evaluering, og et evt. næste besøg.

	1. Nyt fra foreninger og arbejdsgruppe

	Darum IF – ikke tilstede
Darum FDF – Sankt Hans afholdt. Der var ikke meget reklame for arrangementet. Det var godt besøgt. 
Darum Børneby – ikke tilstede
Pasning af de 0-2-årige i Darum – der har været møde i den lille arbejdsgruppe. Der er nu ansat en kommunal dagplejer og en privat dagplejer. Processen i arbejdsgruppen fortsætter trods de to nyansættelser. Der er god kontakt til kommunen.
Biohaven – Vandpumpen er kommet til Darum, og kan snart opsættes. Derudover mangler der lidt planter, mere kvas og en sandkasse. 
Seniorbofællesskab – kontakt til Bjarne Lang, processen er lidt langsom…

	2. Borgerne Bestemmer – tidslinje lige til at folde ud i august skal udarbejdes

	Vi udarbejder tidslinje og tilretter regler og retningslinjer for processen.
Vigtige datoer:
18. august lille infomøde ved købmanden 16.30 til 17.30
10. september kl. 19.00 Åben hus i hallen – drøft din ide
11. oktober - Ansøgningsfrist til lokalrådet
12. november – præsentation af projekter og afstemning i hallen kl. 19.00 + fællesspisning kl. 18.00
1. december skal projekterne være afsluttet.
Måske noget information om projektet sendes ud gennem PR pigerne i Idrætsforeningen.

	3. Indlæg til Lokalårbogen for Brammingegnen – deadline 1.8.26

	Kvindeegen
Bygningskultur
Beredskab

	4. Evaluering af Grundlovsmødet

	Et dejligt arrangement med masser af snak, flot gymnastik, god tale, dejlig kage og godt vejr.
God køreplan der er lavet som fungerer til at planlægge efter sammen med menighedsrådet. 
En ide til næste år er, at der kommer nogen og danser i stedet for gymnastik så der sker lidt nyt. Inger har en kontakt. Der er også et forslag til taler – Inger kontakter. 
Ca. 60 deltagere. Placere stole, så man sidder og kigger på rododendron. Måske noget leg i bunden af haven.

	5. Flexrute; Esbjerg Kommune laver plakater og online-informationer.

	Vi hænger plakater op, og informerer på FB.

	6. Introduktionskursus for nye lokalrådsmedlemmer d. 17.9 kl. 17-19. 

	Program og tilmelding kommer efter ferien

	7. Økonomi

	Kasseren orienterer om økonomien dags dato. Vi har en god sund økonomi.

	8. Emne til fb-opslag

	Flexrute d. 28, hvor de begynder at køre og gerne flere gange i løbet af året Plakat sendes til pr, darum if. 
Borgerne bestemmer

	9. Datoer til næste ½ års møder (august før 15.8)

	18. august - bestille 7 sandwich

	10. Punkter til næste møde

	klimahandlingspuljen
årsmøde, dato og indhold

	11. Evt.

	Intet

